‫אני מוצא יופי בחושך.‬
‫הנשמה שלי מתחברת אליו.‬
‫המוזיקה שאני יוצר נקראת בלאק מטאל.‬
‫היא מדברת על גיהינום ואבדון.‬
‫מורביד הוא שם הבמה שלי.‬
‫זה הייצוג הפיזי של תת המודע האפל שלי.‬
‫לכל אדם יש צד באישיות שנקרא "הצל".‬ ‫לכל אחד יש צד סודי שהוא מסתיר מאחרים.‬
‫אני מאמין שיש לקבל את המפלצת שבפנים.‬
‫אני יכול לעשות מה שאני רוצה‬ ‫כשאני "מורביד".‬
‫אני לא צריך לשאת בהשלכות.‬
‫אם זה רצחני, אז זה רצחני.‬
‫ולפעמים אני מרחיק לכת.‬
‫הבחור הזה, מורביד, בטח הרג את אליסה לם.‬
‫- פרסם -‬
‫הוא התארח במלון.‬
‫היא הייתה טרף קל‬ ‫שתומרן בקלות על ידי הפושע העלוב הזה.‬
‫כולם חושדים בו.‬
‫אנשים חשבו…‬
‫- הרוצח הוא אני -‬
‫שהקשר בין המורביד הזה…‬
‫אני כאן במלון ססיל.‬
‫לאליסה לם‬
‫לא יכול להיות סתם צירוף מקרים.‬
‫אז זה הפך…‬
‫- למה הוא עשה את זה? הוא מרושע!‬ ‫תזהירו את כולם! -‬
‫קריאה לפעולה נגד מורביד.‬
‫חייבים למצוא אותו.‬
‫- מורביד -‬
‫מי הבחור הזה?‬
‫הם גילו ששמו האמיתי הוא פבלו ורגרה.‬
‫- פבלו ורגרה, עבודה טובה! -‬
‫- תודה, אחי! -‬
‫והם התחילו לכתוב לו.‬
‫אתה רצחת את אליסה לם, נכון?‬
‫רוצח מתועב.‬
‫תספר את האמת!‬
‫להפתעתם, הוא הגיב בכך שהעלה סרטון.‬
‫זה מורביד.‬
‫רציתי לומר לכם שאני חף מפשע.‬
‫- סדרה תיעודית מקורית של NETFLIX -‬
‫הנתיחה הראשונית שלאחר המוות הושלמה,‬
‫אבל אנחנו עדיין רחוקים מלהבין‬ ‫מה קרה לאליסה לם.‬
‫ג'ינה יו מצטרפת אלינו.‬ ‫רבים קיוו שהנתיחה הזאת תיתן לנו תשובות.‬
‫התשובות הללו לא יגיעו בזמן הקרוב,‬ ‫ככל הנראה.‬
‫דיברנו עם משרד חוקר מקרי המוות של אל-איי.‬ ‫נאמר לנו שסיבת המוות עדיין לא ודאית,‬
‫וכדי לגלות כיצד אליסה לם מתה‬ ‫יהיה צורך בבדיקות נוספות.‬
‫- מחוז לוס אנג'לס,‬ ‫משרד הפתולוג וחוקר מקרי המוות -‬
‫- פתולוג וחוקר מקרי מוות ראשי -‬
‫למשרד חוקר מקרי המוות יש את המילה האחרונה‬
‫לגבי מה שבאמת קרה לאדם מסוים.‬
‫יש לו סיפור…‬
‫- ד"ר ג'ייסון טובר, פתולוג פורנזי -‬
‫ואנחנו רוצים לספק סגירת מעגל לסיפור הזה.‬
‫ובמקרה של אליסה לם,‬ ‫לאחר הנתיחה שלאחר המוות‬
‫לא ידענו אם זו הייתה עבירה פלילית,‬ ‫התאבדות או מוות כתוצאה מתאונה.‬
‫אז נאלצנו לחכות‬ ‫מספר שבועות עד שכל הבדיקות הגיעו.‬
‫בסופו של דבר‬ ‫קיבלתי את תוצאות הבדיקה הטוקסיקולוגית.‬
‫בהתחשב בהתנהגותה המוזרה שנראתה במעלית,‬
‫אפשרות אחת הייתה‬ ‫שהיא הושפעה מסם כלשהו שגורם להזיות.‬
‫אבל לא זיהיתי ראיות‬
‫לכך שהיא צרכה אלכוהול‬ ‫או השתמשה בכל סוג של סם בלתי חוקי.‬
‫בכל מקרה שבו קיימת היסטוריה של דיכאון‬ ‫או הפרעה דו-קוטבית,‬
‫אחד הדברים שאפשר לבדוק‬
‫הוא אם היא לקחה מספר רב של כדורים‬ ‫כדי לנסות להתאבד…‬
‫ולא מצאתי את זה.‬
‫החומרים היחידים שזוהו‬
‫היו תרופות המרשם שלה‬ ‫להפרעה הדו-קוטבית שהיא הייתה אמורה לקחת.‬
‫עם זאת, רמות התרופות היו נמוכות מאוד.‬
‫זה מעניין.‬
‫אם מסתכלים על פירוט התרופות‬
‫שנמצאו בזירה בבקבוקים שלה…‬
‫- שם התרופה -‬
‫היו יותר כדורים בבקבוקים…‬
‫- כדורים במרשם: 60 -‬
‫ממה שאמור היה להיות,‬ ‫בהתחשב במרשם ובתאריך המילוי.‬
‫- נותרו: 70 -‬
‫כשבדקנו שוב את הרמות‬ ‫בתוצאות הבדיקה הטוקסיקולוגית…‬
‫- ונלפאקסין, למוטריג'ין -‬
‫בהשוואה למרשמים שנמצאו בזירה…‬
‫- לקחה תרופות? -‬
‫הגענו למסקנה שהיא ככל הנראה‬ ‫לא לקחה את התרופות שלה בקביעות.‬
‫למה שמישהו יעשה את זה?‬
‫מה באמת קרה שם?‬
‫בחיפוש אחר התשובות, חשוב שנדע מעט על חייה‬
‫לפני שהגיעה ללוס אנג'לס,‬
‫ועל מה שאולי שיחק תפקיד בימים האחרונים שלה‬
‫לפני שהגיעה למכל.‬
‫איפה הייתי בלי האינטרנט?‬
‫אני מניחה שאנחנו משוטטים באינטרנט,‬
‫כי אנחנו לא מצליחים למצוא בחיים הפיזיים‬
‫את הקשר האנושי שאנחנו צריכים כדי לשרוד.‬
‫אז אנחנו מחפשים באינטרנט בלי סוף, לבד.‬
‫כשמנסים לפתור את התעלומה‬ ‫של מה שקרה לאליסה,‬
‫יש לחבר נקודות…‬
‫- ד"ר ג'ודי הו, פסיכולוגית פורנזית -‬
‫כדי לקבל הבנה מלאה יותר‬ ‫של מה שהתחולל בתוך הראש שלה.‬
‫כאן אנחנו יכולים להיות אמפתיים.‬
‫להזכיר לאנשים שאתה בן אנוש והם בני אנוש.‬
‫אם רק תקשיבו, תבינו יותר.‬
‫אליסה הייתה אדם אינטרוספקטיבי וחכם מאוד,‬
‫וכשקוראים בטאמבלר שלה אפשר להבין אותה,‬
‫כי היא חשפה את נפשה בפוסטים הללו.‬
‫לפי מה שאנשים מסוימים אומרים,‬ ‫יש לי "חוסר איזון כימי".‬
‫אני יכולה פשוט לקבל את המוח של מישהו אחר?‬
‫הלוואי שמישהו בסביבה שלי היה מבין אותי.‬
‫רוב האנשים מחזיקים בסטיגמות‬ ‫לגבי ההפרעה הדו-קוטבית‬
‫ולא באמת מבינים אותה.‬
‫זה רק אומר שהאדם חווה עליות וירידות‬ ‫של מצבי רוח והם אינם יציבים.‬
‫הוא חווה גם דיכאון וגם מניה‬
‫שמתבטאת בהיעדר צורך בשינה רבה,‬ ‫במחשבות שרצות בראש ובלקיחת סיכונים.‬
‫בדרך כלל הטיפול הטוב ביותר הוא תרופות,‬
‫בנוסף לטיפול קוגניטיבי-התנהגותי.‬
‫בכמה מהפוסטים שלה‬ ‫אליסה הביעה את הקושי שלה‬
‫להשלים עם מחלת הנפש שלה‬ ‫ועם העובדה שעליה לקחת תרופות כה רבות.‬
‫כשאני לוקחת את הכדורים האלה,‬ ‫אני קוראת לזה ארוחת בוקר של אלופים.‬
‫ואני שונאת לקחת אותם מדי יום.‬
‫נראה שהיו לה לפחות ארבע תרופות מרשם.‬
‫תרופות נוגדות דיכאון, מייצבי מצב רוח‬ ‫ותרופות אנטי-פסיכוטיות לא טיפוסיות.‬
‫אני חייבת לקחת את עצמי בידיים.‬
‫אני מבזבזת את הזמן שלי‬ ‫בהשוואה לחבריי ללימודים.‬
‫- מפות גוגל -‬
‫אני צריכה למצוא מקום שאליו אוכל לנסוע‬ ‫ושבו אמצא את המוטיבציה שלי.‬
‫- קליפורניה -‬
‫אני חושבת שאליסה התאמצה באופן מוגזם‬ ‫כדי להוכיח שהיא יכולה להיות כמו כולם.‬
‫אולי היא חשבה שאם תצא לבד להרפתקה,‬
‫היא תוכיח שהיא נורמאלית ומסוגלת לתפקד.‬
‫אני מלאה בהערכה עצמית ובביטחון עצמי.‬
‫התחנה הבאה בהרפתקה הסוערת שלי:‬ ‫החוף המערבי.‬
‫אליסה לם נסעה לכיוון סן דייגו…‬
‫- טים מרשה, חוקר רצח בדימוס -‬
‫ואז לעבר החוף.‬
‫הגעתי ללה-לה-לנד.‬
‫ב-28 בינואר אליסה הגיעה ללוס אנג'לס‬
‫ועשתה צ'ק-אין במלון.‬
‫במשך מספר ימים היא תרה את לוס אנג'לס.‬
‫קשה לדעת מה קרה,‬ ‫אבל על סמך דוח הבדיקה הטוקסיקולוגית,‬
‫נראה לי שככל שהטיול התקדם‬ ‫אליסה הפסיקה לקחת את התרופות שלה.‬
‫וכמובן שברגע שהיא הפסיקה לקחת אותן‬
‫הסיכון לשינויים במצב הרוח עלה מאוד.‬
‫בזמן שהותה בלוס אנג'לס,‬
‫היא נסעה יום אחד לברבנק‬ ‫לצילומי תוכנית עם קהל.‬
‫- גרג קדינג, חוקר רצח בדימוס -‬
‫אבל בזמן שהייתה שם‬ ‫היא התנהגה באופן לא יציב ומוזר.‬
‫היא כתבה מכתב ארוך ומבולבל‬
‫ודרשה שהמכתב יימסר למנחה המופע הזה,‬
‫מה שכמובן עורר חששות ביטחוניים.‬
‫אנשי האבטחה הוציאו אותה מהמקום‬
‫כי הם חשבו שהיא עלולה להוות סיכון.‬
‫במלון ססיל‬
‫אליסה חלקה חדר עם עוד כמה בנות.‬
‫הבנות האלה החלו להתלונן‬ ‫על ההתנהגות הלא-יציבה והמוזרה שלה.‬
‫- איימי פרייס, מנהלת המלון לשעבר -‬
‫מעולם לא דיברתי על כך בפומבי,‬ ‫אבל היא הייתה עושה צרות.‬
‫היא הייתה משאירה פתקים‬ ‫על מיטותיהן של אורחות אחרות.‬
‫פתקים פיזיים.‬
‫היא הייתה כותבת:‬ ‫"לכי מפה. לכי הביתה. צאי מכאן".‬
‫כשאורחות אחרות ניסו להיכנס לחדר‬ ‫היא לא הייתה פותחת את הדלת.‬
‫היא ביקשה סיסמה.‬
‫בלילה לפני שהיא הייתה אמורה לעזוב‬ ‫העברנו אותה לחדר משלה.‬
‫חשבנו שזה יתאים לה יותר.‬
‫מאוחר יותר היא ירדה ללובי ועשתה…‬
‫אני לא יודעת איך קוראים לזה,‬ ‫אבל היא זזה וקראה:‬
‫"אני משוגעת, אבל גם לוס אנג'לס!"‬
‫באותו זמן לא התעניינו בזה יותר מדי.‬
‫כלומר, זה מלון ססיל.‬
‫זה רק דבר אחד מתוך רבים שקורים ביום.‬
‫פשוט ממשיכים הלאה.‬
‫בשלב זה של החקירה‬ ‫התחלנו לקבל תמונה של מצבה הנפשי,‬
‫בהסתמך על העובדה שאליסה לם‬ ‫לא הייתה לוקחת את התרופות שלה.‬
‫ונתנו קצת יותר משקל לעובדה שבמצב כזה‬
‫היא הייתה עלולה בקלות‬ ‫להפוך לקורבן של פשע כלשהו.‬
‫אז עכשיו החקירה שלנו התמקדה‬
‫בניסיון להבין כיצד בדיוק היא הגיעה למכל.‬
‫הרגשתי שיש צורך לראות‬ ‫כיצד נראתה הסביבה שבה היא נמצאה.‬
‫- מלון ססיל -‬
‫רצינו לשחזר את צעדיה כמיטב יכולתנו.‬
‫כשאתה עולה לגג כדי להגיע למכל עצמו,‬
‫עליך ללכת על צינורות‬
‫ולהידחק בין המכלים השונים‬ ‫כדי להגיע לאחד שבו היא נמצאה.‬
‫ואז תצטרך לשאת את הגופה במעלה הסולם,‬
‫ולהכניס אותה דרך הפתח שעל ראש המכל.‬
‫האפשרות האחרת‬ ‫היא שאליסה הובאה מהמבנה הסמוך,‬
‫אבל גם אז צריך לטפס על סולם עם גופה.‬
‫אם היא נרצחה או איבדה את ההכרה‬ ‫במקום אחר…‬
‫למרות שהיא הייתה קלה,‬
‫לשאת גופה במעלה סולם אנכי‬ ‫מבלי לפגוע בגופה‬
‫זה בלתי אפשרי.‬
‫היא הייתה אמורה להיחבל, להיפצע‬
‫או לקבל טראומה אחרת‬ ‫שהייתה מתגלה במהלך הנתיחה שלאחר המוות.‬
‫שום דבר מזה לא היה קיים.‬
‫ברוב המקרים, כשאנשים טובעים‬
‫הם נמצאים צפים עם הפנים כלפי מטה,‬ ‫כשהזרועות והרגליים שמוטות.‬
‫אבל כשהגופה נמצאה,‬ ‫דווח שהיא צפה עם הפנים כלפי מעלה.‬
‫זה ממצא מיוחד.‬ ‫זה יכול לרמוז על עבירה פלילית.‬
‫אבל כשמסתכלים על מכלי מים בשימוש,‬
‫מפלס המים בהם אמור להשתנות.‬
‫אני חושב שזרימת המים יכלה לאפשר לה להסתובב‬
‫ולהגיע לתנוחה שבה נמצאה.‬
‫בסקירת הזירה,‬
‫לא מצאנו שום דבר חשוד‬
‫או סיבה פלילית למותה.‬
‫אז בשלב ההוא‬
‫היו בידינו העובדות, הנסיבות וכל המידע‬
‫כדי להפיק את הדוח הסופי.‬
‫- ארבעה חודשים לאחר מותה של אליסה -‬
‫זו הייתה תקופה ארוכה ללא מידע ממשי.‬
‫התיק היה תלוי באוויר, לפחות מבחינת הציבור.‬
‫כולם חיכו‬ ‫לפרסום תוצאות הנתיחה שלאחר המוות.‬
‫- ג'וש דין, עיתונאי -‬
‫ב-21 ביוני 2013, הן סוף סוף פורסמו.‬
‫- חדשות -‬
‫מותה של התיירת הקנדית בת ה-21, אליסה לם,‬
‫נקבע כתאונת טביעה.‬
‫- מותה של לם נקבע כתאונה -‬
‫המומחה הציע גם שההפרעה הדו-קוטבית של לם‬ ‫היוותה גורם משפיע.‬
‫- היא סבלה מהפרעה דו-קוטבית -‬
‫הם אמרו שהיא מתה כתוצאה מטביעה,‬
‫וההפרעה הדו-קוטבית שלה תרמה לכך.‬
‫- ג'ון לורדן, יוטיובר -‬
‫זה לא נשמע הגיוני.‬
‫- מותה של האישה במכל נקבע כתאונה -‬
‫כל הקהילה הייתה בהלם.‬
‫"תאונת טביעה".‬
‫היא כביכול "טבעה בטעות".‬
‫הם מצאו שזו הייתה תאונה.‬ ‫-באמת?‬
‫זה לא ייתכן.‬
‫ביליתי שעות רבות בחקירת הסיפור הזה,‬
‫ואני לגמרי לא מסכים עם חוקר מקרי המוות.‬
‫זה פשוט לא הגיוני.‬
‫במיוחד כשבמשטרת לוס אנג'לס‬ ‫טענו שהמכסה היה מונח מעליה והפתח סגור.‬
‫למיטב הבנתי, המכסה היה סגור‬ ‫כשהשוטרים עלו לשם.‬
‫מישהו הכניס אותה פנימה וסגר את המכסה.‬ ‫זה מוכיח שהיא נרצחה.‬
‫אני חושב שכולם היו בטוחים‬ ‫שסיבת המוות תהיה רצח,‬
‫מה שגרם להם לרצות לבחון לעומק את הנתיחה…‬
‫- ג'ון סובהאני, בלש רשת -‬
‫כדי לקבל הסבר הגיוני.‬
‫מצאתי קישור לדוח הנתיחה שלאחר המוות‬ ‫של אליסה.‬
‫עברתי עליו דף אחר דף.‬
‫והינה הדבר המוזר שמצאתי…‬
‫- ערכת אונס -‬
‫הגופה עברה בדיקה עם ערכת אונס‬ ‫ודבר לא נמצא.‬
‫אבל אם זה לא היה סוג של תקיפה מינית,‬
‫למה שהיא תהיה עירומה?‬
‫בנתיחה נמצא גם שאין ראיות‬ ‫לפציעות פנימיות או חיצוניות.‬
‫העובדה שלא היו סימנים על הגוף שלה‬ ‫לא שוללת עבירה פלילית.‬
‫יכלו להוביל אותה לגג באיומי אקדח,‬ ‫לאלץ אותה להיכנס למכל ולהשאיר אותה למות.‬
‫לי זה נשמע כמו עבירה פלילית.‬
‫הפתולוג אמר שהסיבה למותה‬ ‫מבוססת על כך שהיא לא לקחה את התרופות שלה,‬
‫אבל קשה לי להאמין בזה.‬
‫מעולם לא קראתי משהו שמרמז על כך‬
‫שאנשים בעלי הפרעה דו-קוטבית יעשו משהו כזה.‬
‫אני לא חושבת שמצבה הנפשי‬ ‫היה סיבת המוות שלה.‬
‫קראתי הרבה דוחות נתיחה שלאחר המוות,‬ ‫וקורה פה משהו מסתורי ומחשיד.‬
‫נראה שיש סתירות בנתיחה שלאחר המוות.‬
‫טובר נשמע אמביוולנטי לגבי המסקנה שלו‬ ‫שמותה של לם נגרם כתוצאה מתאונה.‬
‫יש קטע בדוח הנתיחה שלאחר המוות‬ ‫לגבי אופן המוות.‬
‫- לא ניתן לקבוע -‬
‫הסיבות האפשריות הן: רצח, התאבדות, תאונה‬ ‫או לא ניתן לקבוע.‬
‫נראה שבמקור נבחרה האפשרות "לא ניתן לקבוע",‬
‫אבל לאחר מכן היא נמחקה‬ ‫ובמקומה נבחרה האפשרות "תאונה".‬
‫נוסף על כך,‬ ‫נראה שהשינוי היה בהפרש של שלושה ימים.‬
‫- 18/6/13, 15/6/13 -‬
‫אני לא מבין איך עוברים‬ ‫מ-"לא ניתן לקבוע" ל-"תאונה".‬
‫למה זה שונה?‬
‫נראה שהבוס של מישהו אמר: "לא,‬
‫תשנה את זה. תהפוך את זה לתאונה".‬
‫אולי זו הייתה משטרת לוס אנג'לס‬ ‫שמשכה בחוטים בלשכת חוקר מקרי המוות,‬
‫וקראה לכך "תאונה" כדי להסתיר את האמת.‬
‫זה פתרון קל לסגירת החקירה.‬
‫הם רק רוצים להשתיק את זה‬ ‫כי יש להם מה להסתיר.‬
‫חיפשתי מידע על החקירה,‬
‫אבל לא ראיתי את תיקי המשטרה…‬
‫- בקשת דוח ציבורי -‬
‫וזה כשלעצמו מעלה שאלות.‬
‫- כיצד להגיש בקשה לדוח ציבורי -‬
‫הרבה אנשים ביקשו את דוח המשטרה,‬ ‫אך אף אחד לא קיבל אותו.‬
‫חשבתי לעצמי:‬ ‫"ברור שזה מאשר שיש כאן קונספירציה כלשהי".‬
‫עבור הקהילה המקוונת‬
‫זה מצביע על רמה גבוהה של שחיתות.‬
‫- המשטרה וצוות המלון‬ ‫היו מעורבים בכיסוי הסיפור -‬
‫אנשים חברו יחד בקונספירציה המאורגנת הזאת.‬
‫זה כיסוי, אני בטוח.‬
‫האנשים שמעורבים בטיוח הזה…‬
‫הם חוקרי המשטרה…‬
‫חוקר מקרי המוות…‬
‫המנהלת הכללית של הססיל…‬
‫העובד שמצא אותה‬
‫וכמובן האדם שהתארח במלון ססיל,‬
‫שאנשים חשבו שרצח את אליסה.‬
‫תודה שהסכמת להתראיין.‬
‫- פבלו ורגרה, מוזיקאי ושחקן -‬
‫אני יודע שלא קל לדבר על הדברים האלה.‬
‫לא דיברתי על זה בשבע השנים האחרונות.‬
‫אבל הבנתי שאי אפשר לפתור שום דבר‬ ‫אם בורחים מהבעיות.‬
‫צריך להתמודד איתן,‬
‫לא חשוב כמה הן קשות.‬
‫- 25 בפברואר 2013 -‬
‫- שישה ימים לאחר גילוי גופתה של אליסה -‬
‫כל התקרית הזאת התחילה בפברואר 2013.‬
‫התעוררתי וקיבלתי הודעה מידידה שלי.‬
‫- היי, גבר -‬
‫- מה עשית? למה אתה בחדשות? -‬
‫- טייוואן-ברודקאסטינג -‬
‫- מבזק חדשות -‬
‫הקישור הוביל לערוץ טלוויזיה טייוואני.‬
‫- מותה המסתורי של אליסה לם -‬
‫מורביד, הסולן של "דיינסטי אוף דרקנס",‬ ‫סוגד לשטן.‬
‫המוזיקה שלו סובבת סביב גופות ומוות.‬
‫הוא חשוד כעת ברצח של אליסה לם.‬
‫ראיתי את התמונה שלי שם.‬
‫הם כתבו שאני חשוד ברצח.‬
‫ברצח של אליסה לם.‬
‫הסולן הזה כתב הודעות באינטרנט‬
‫מספר ימים לפני המקרה,‬ ‫המרמזות על כך שהוא הרג מישהו.‬
‫פתאום אני מתחיל לקבל מאות הודעות‬ ‫מאנשים מכל העולם.‬
‫האם רצחת את אליסה לם?‬
‫אתה רצחת את אליסה לם, נכון?‬
‫"אנחנו שונאים אותך. רוצח מתועב.‬
‫למה עשית את זה?"‬
‫אנחנו ננקום בך על מה שעשית.‬
‫הייתי בהלם. הייתי מבולבל.‬
‫מעולם לא שמעתי על אליסה לם לפני כן.‬
‫לאחר מכן אנשים מה-PGR,‬ ‫שהוא ה-FBI של מקסיקו, הגיעו אליי הביתה.‬
‫הם שאלו אם הקרבתי בעלי חיים לשטן‬ ‫בתור קורבנות דם.‬
‫אבל מעולם לא הועמדתי לדין על משהו.‬ ‫בכלל לא.‬
‫בהמשך הבנתי שהואשמתי ברצח‬
‫רק כי בלשי הרשת‬
‫מצאו סרטון‬
‫שפרסמתי באינטרנט‬
‫על השהייה שלי במלון ססיל.‬
‫שלום.‬
‫אני כאן במלון ססיל, במרכז העיר לוס אנג'לס‬
‫הייתי שם בפברואר 2012 במשך שלושה ימים,‬
‫וזה הכול.‬
‫- 12 חודשים לפני מותה של אליסה -‬
‫אני עושה את זה כל הזמן.‬
‫מעניין אם אנשים מתחילים‬ ‫להתחרפן מהשטויות האלה.‬
‫זה היה שנה לפני שאליסה לם הגיעה למלון.‬
‫- הזמנת חדר: פבלו ורגרה -‬
‫- צ'ק-אין: 04/02/12, צ'ק-אאוט: 07/02/12 -‬
‫וכשהיא מתה, אפילו לא הייתי במדינה.‬
‫הייתי במקסיקו ועבדתי על האלבום שלי.‬
‫- 22 בינואר 2013 -‬
‫יש לי חוזים עם אולפן הקלטות,‬
‫יש לי חותמות בדרכון,‬ ‫ולמרות שיש לי את כל אלה‬
‫בלשי הרשת הסתכלו על המראה שלי…‬
‫וזה שלהב אותם.‬
‫- לטרוף -‬
‫- אתן לשרידייך הרכים לנוח על משכבם -‬
‫נכון, אני כותב על מוות ורצח,‬
‫אבל אלה רק מילים. זו רק מוזיקה. זו אומנות.‬
‫זה לא הופך אותי לרוצח.‬
‫רציתי ללבן את העניין ולהגן על עצמי.‬
‫אז הכנתי סרטון שבו אמרתי שאני חף מפשע.‬
‫זה מורביד.‬
‫רציתי לומר לכם שלא רצחתי את אליסה לם.‬
‫אני חף מפשע.‬
‫החלטתי לשנות את הקול שלי‬ ‫וללבוש מסכה כי הייתי פרנואיד.‬
‫אבל בלשי הרשת לא הרפו.‬
‫הם דיווחו על החשבונות שלי,‬ ‫ובסופו של דבר ערוץ היוטיוב שלי…‬
‫- החשבון בוטל -‬
‫חשבון הפייסבוק והדואר האלקטרוני שלי בוטלו.‬
‫- חשבון הגוגל שלך בוטל -‬
‫לא אכפת להם מכנות.‬ ‫הם רוצים להשמיד אותך. הם שונאים אותך.‬
‫- כולנו ננקום בך -‬
‫- אם תבוא לאל-איי נהרוג אותך -‬
‫- רצחת את אליסה לם, בא לך לרצוח אותי? -‬
‫- אתה תשלם על זה -‬
‫היו האשמות שווא, איומי מוות.‬
‫- אזהרה: תתחבא ועכשיו! -‬
‫מדי יום, מדי שבוע‬
‫לא היה לאן לברוח.‬
‫- הפסק לעקוב, בטל את המינוי -‬
‫בשלב מסוים, אחרי כל השנאה והשליליות,‬
‫משהו מפסיק לעבוד במוח.‬
‫משהו נשבר.‬
‫לאחר זמן מה,‬ ‫אתה מגיע לגבול של מה שאתה מסוגל להכיל.‬
‫אתה לא יכול להגן על החיים,‬ ‫על המוזיקה ועל האומנות שלך.‬
‫ולא משנה כמה חזק אתה, אתה מרגיש חסר אונים.‬
‫הייתי במצב רע מאוד.‬
‫אני מניח שהייתה לי התמוטטות‬
‫וניסיתי להתאבד, ו…‬
‫התעוררתי בבית חולים פסיכיאטרי.‬
‫בלשי הרשת ממשיכים בחייהם‬ ‫כאילו שום דבר לא קרה.‬
‫אבל הם הפכו את החיים שלי מן הקצה אל הקצה.‬
‫אני מרגיש שאיבדתי את חופש הביטוי שלי.‬
‫אני לא יוצר מוזיקה מאז.‬ ‫וכשאני מנסה, זה לא אותו הדבר.‬
‫אני מנסה לשקם את חיי, אבל זה מאבק יומיומי.‬
‫זה לא נעלם אף פעם.‬
‫ואצטרך לחיות עם זה עד סוף ימיי.‬
‫זה יהיה שם לשארית חיי.‬
‫- משטרת לוס אנג'לס -‬
‫אני זוכר את המצב הביזארי‬
‫שבו בלשי הרשת ניסו לקשור את התיק של אליסה‬
‫לאיזה זמר במקסיקו,‬
‫אבל אני רק יכול לומר שהוא לא היה מעורב.‬
‫אני מבין שבלשי הרשת ניסו לעשות דברים טובים‬ ‫מהסיבות הנכונות, בדיוק כמונו.‬
‫אפשר להתמכר לזה,‬
‫לאתגר של חיבור חלקים זה לזה,‬
‫להתרגשות שמגיעה כשאתה במרדף.‬
‫אבל במקרה הזה‬
‫הם התרחקו יותר ויותר מהראיות.‬
‫כל חומר הרקע ששימש‬ ‫כדי לקבוע שזו הייתה תאונה‬
‫לא בהכרח נגיש לציבור,‬
‫אז אני חושב שלאנשים באינטרנט‬
‫אין באמת את הסיפור המלא.‬
‫אין להם את כל העובדות.‬
‫בשלבים המוקדמים של החקירה,‬ ‫כשדיברנו עם המשפחה,‬
‫עוד לא נחשף עד כמה רציני היה מצבה הנפשי.‬
‫עם הזמן, גילינו מאחותה של אליסה‬
‫שלאליסה הייתה היסטוריה‬ ‫של אי-לקיחת התרופות שלה.‬
‫וכמה פעמים בעבר‬
‫זה גרם לה להתמוטטות נפשית.‬
‫לדברי משפחתה, היא הייתה לפעמים הוזה‬ ‫ורואה דברים שאינם קיימים.‬
‫למעשה, זה היה כל כך חמור‬ ‫עד כי לפחות באחת הפעמים‬
‫היה צריך לאשפז אותה.‬
‫בהתבסס על הראיות שיש לנו,‬ ‫נראה שלאליסה הייתה הפרעת דו-קוטבית מסוג 1…‬
‫כלומר, הגרסה החמורה יותר‬ ‫של הפרעה דו-קוטבית,‬
‫שאליה נלווים לעיתים מאפיינים פסיכוטיים.‬
‫במצב כזה החשיבה נעשית כאוטית מאוד‬
‫והדברים לא נראים הגיוניים,‬
‫וקשה להפריד בין פנטזיה למציאות.‬
‫אני חושבת שכשמסתכלים על הדיווחים‬ ‫על התנהגותה במלון,‬
‫על השתתפותה בצילום התוכנית ההיא‬ ‫ואפילו על סרטון המעלית הידוע לשמצה,‬
‫זה מתאים למישהי שחווה התקף פסיכוטי.‬
‫בליל היעלמותה, נראה שהיא לבד במלון.‬
‫ואז היא נכנסת למעלית.‬
‫בסרטון המעלית הזה‬
‫ההתנהגות שלה תואמת לחלוטין‬ ‫אדם בעל אשליות פרנואידיות,‬
‫שחש שמישהו רודף אחריו.‬
‫היא נראתה כמו מישהי שחוותה הזיות.‬
‫ואחותה אמרה שזה דפוס שיש לה.‬
‫גילינו שכשהיא הייתה חווה התקף,‬
‫היא הייתה מפחדת שמישהו רודף אחריה.‬
‫היא עלולה לראות דברים‬ ‫או לשמוע קולות שלא קיימים.‬
‫והקולות יכולים לומר דברים מפחידים מאוד:‬
‫שמישהו מנסה לפגוע בה‬ ‫או שעליה להרוג את עצמה.‬
‫ואין דרך לחסום אותם.‬
‫אליסה לם הייתה במצב של ייאוש.‬
‫היא ברחה ממשהו שראתה בעיני רוחה.‬
‫במצב הזה הכול נראה אמיתי מאוד.‬ ‫היא באמת הרגישה שרודפים אחריה.‬
‫היא האמינה שחייה בסכנה ושאין מקום בטוח.‬
‫היא התרוצצה ברחבי המלון‬ ‫בניסיון להציל את חייה.‬
‫אחותה של אליסה אמרה שבעבר‬
‫היא הייתה מתמלאת בפחד ובהזיות.‬
‫היא הייתה רצה ומתחבאת, גם מתחת למיטה.‬
‫בשלב הזה היא עלתה לגג.‬
‫וזה נשמע הגיוני לגמרי‬ ‫שהיא ראתה במכל המים מקום מסתור.‬
‫היא טיפסה על הסולם…‬
‫פתחה את המכסה הקטן‬
‫וקפצה לתוך מכל המים.‬
‫ברגע שהיא הייתה בפנים,‬ ‫הייתה רק דרך אחת לצאת:‬
‫דרך המכסה שלמעלה.‬
‫אם המכל מלא במים,‬ ‫תצליח להוציא את עצמך מתוכו.‬
‫אבל אם המים נמצאים בשימוש ויורדים‬
‫יהיה קשה יותר להגיע למעלה.‬
‫אני חושב שהיא נלכדה,‬
‫והדרך היחידה להישאר בחיים‬ ‫הייתה לדשדש במים ולשחות ככל יכולתה,‬
‫היא התפשטה כשהייתה שם,‬
‫כי היא ניסתה להישאר מעל המים‬ ‫ולהוריד מעצמה חלק מהמשקל.‬
‫הייתה גם אפשרות להיפותרמיה.‬
‫המים עלולים להגיע לטמפרטורה נמוכה מאוד.‬
‫במצב הזה, אנשים מתחילים למעשה להתפשט‬
‫בגלל השינויים הפיזיולוגיים שקורים בגוף.‬
‫אבל בסופו של דבר, היא טבעה.‬
‫סוף עצוב לסיפור הזה.‬
‫במבט לאחור,‬
‫לא היו שום ראיות חד-משמעיות‬ ‫לסוג כלשהו של עבירה פלילית.‬
‫לא הייתה שום דרך להוכיח‬ ‫שהיא התכוונה לפגוע בעצמה‬
‫במצבה הנפשי.‬
‫אז אני לא חושב שהיא התאבדה.‬
‫אני מרגיש בטוח בהחלטה שלי‬
‫לקבוע את מותה כטביעה וכתאונה,‬
‫כאשר ההפרעה הדו-קוטבית שלה‬ ‫היוותה גורם משפיע.‬
‫חשוב שאנשים יבינו מהי הפרעה דו-קוטבית.‬
‫זו מחלה, והיא יכולה לגבות מחיר בכל עת.‬
‫אני מודע לכך שיש חששות מסוימים‬ ‫בנוגע לתאריכים המקוריים בטופס הדוח.‬
‫במקרה הספציפי הזה נעשתה טעות.‬ ‫אנחנו אנושיים.‬
‫חתמנו ליד הטעות ובחרנו באפשרות הנכונה.‬
‫ולמעשה, אם תסתכלו מקרוב על התאריכים האלה,‬
‫תראו שבשניהם כתוב 18 ולא 15 ו-18.‬
‫זו הייתה פשוט טעות בקריאה.‬
‫יש אנשים שעדיין מרגישים‬ ‫שיש סוג של קונספירציה‬
‫שבאה לידי ביטוי בחיתוך חלקים מהסרטון‬ ‫כדי להגן על זהותו של הרוצח.‬
‫רואים את החיתוך כשהדלת עומדת להיסגר.‬
‫הסרטון הואט.‬
‫נראה שטשטשו את קוד הזמן וחיבלו בו.‬
‫בחקירה מסוג זה,‬
‫לפעמים מסתירים פרטים מסוימים מהציבור.‬
‫כמו השעה המדויקת שבה היא הייתה במעלית,‬
‫וזו אולי הסיבה שקוד הזמן בסרטון שונה.‬
‫אחת הסיבות להאטת מהירות הסרטון‬
‫הייתה התקווה שמישהו יצליח לזהות אותה.‬
‫אני לא יכול לתת תשובה חד-משמעית‬
‫באשר לשאלה אם כלי התקשורת‬ ‫או אם אמצעי התקשורת העצמאיים…‬
‫- העלאת קובץ, פרסום -‬
‫ערכו את הסרטון מסיבה זו או אחרת,‬
‫אבל אני יודע שכל שינוי בסרטון‬
‫לא בוצע על ידי אף אחד במלון.‬
‫הראיות מדברות בעד עצמן.‬
‫ולא היה שום דבר חשוד‬
‫בסרטון המקורי שנלקח מהכונן הקשיח‬ ‫שנמצא ברשותנו.‬
‫ויש גם את כל השאלות‬
‫לגבי הפספוס של משטרת לוס אנג'לס,‬
‫כי השוטרים לא חיפשו אותה במכלים באותו זמן.‬
‫ואני יודע שהחוקרים מצטערים‬ ‫על כך שלא גילו אותה במכל.‬
‫היא הייתה שם. פשוט פספסנו אותה.‬
‫זה נורא.‬
‫ואני מניח שאתם יכולים לראות‬ ‫את הרגשות שמתעוררים בי,‬
‫כי אי אפשר לשכוח את זה.‬
‫ואת התיק הזה פתרנו.‬
‫אבל התשובה כואבת.‬
‫אז מצער שיש אנשים שחושבים שיש קונספירציה,‬
‫אבל אין.‬
‫בזבזנו כל כך הרבה זמן בהיתפסות למסתורין,‬ ‫לתככים ולביזאריות שבסיפור,‬
‫עד כי שכחנו שהמשפחה והחברים,‬
‫אנשים שאכפת להם מאליסה והכירו ואהבו אותה,‬
‫מסתכלים על המקרה הזה אחרת.‬
‫בשבילם זה בטח גיהינום.‬ ‫זה טראומטי. זה שובר לב.‬
‫מחוץ למסעדה של המשפחה ליד ונקובר‬
‫מתקיימת אזכרה לחיים צעירים‬ ‫שאבדו מוקדם מדי,‬
‫באופן בלתי נשכח.‬
‫ב-19 בספטמבר 2013,‬
‫ההורים של אליסה הגישו תביעה נגד מלון ססיל.‬
‫- בית המשפט העליון בקליפורניה -‬
‫נראה שהם האמינו שזו הייתה תאונת טביעה,‬
‫אבל הם הגישו תביעה נגד המלון‬ ‫על גרימת מוות ברשלנות.‬
‫אז הלכתי לשימוע בעצמי…‬
‫- אולם משפטים 14א' -‬
‫כדי לראות אם אוכל לקבל מידע נוסף.‬
‫אחת הנקודות שעוה"ד של משפחת לם העלה‬ ‫היא שהיה סיכון על הגג,‬
‫והיה עליהם להתאמץ יותר‬
‫כדי למנוע מהציבור לעלות לשם.‬
‫היועץ המשפטי שלנו התנגד‬ ‫באומרו שנקטנו אמצעי זהירות ביטחוניים.‬
‫- אין מעבר לגג -‬
‫הגג מיועד לעובדים בלבד.‬
‫והדלת לגג מחוברת תמיד לאזעקה.‬
‫אבל מדרגות החירום החיצוניות נגישות לכולם,‬
‫כי במקרה חירום, אתה חייב לצאת.‬
‫מבחינת המכלים עצמם,‬
‫מלבד הסיכון שמישהו ייפול פנימה,‬
‫קיים הסיכון שמישהו יוכל בקלות רבה‬ ‫להרעיל את המים.‬
‫זה פשוט מאוד.‬
‫תנעלו את המכסים.‬
‫לא היו תקנות בזמן ההוא‬ ‫שקבעו שיש לנעול את מכל המים.‬
‫אני בטוחה שאנשים נועלים את מכלי המים היום,‬ ‫אבל זה לא היה כך אז.‬
‫באופן אישי, עדיין רציתי להבין טוב יותר‬
‫באיזה מצב היה מכסה המכל.‬
‫הסיפור שהמשטרה מסרה הוא שהמכסה היה סגור.‬
‫אבל איך ייתכן שאליסה‬ ‫סגרה את המכסה על עצמה?‬
‫העובד שמצא אותה, סנטיאגו לופז,‬
‫דיווח לבית המשפט שהוא טיפס על המכל,‬
‫והמכסה הקטן…‬
‫היה פתוח.‬
‫- שמתי לב שהמכסה הקטן של המכל היה פתוח -‬
‫זה מידע חדש ומזעזע.‬
‫זה משנה לחלוטין‬ ‫את מספר האפשרויות לאופן מותה.‬
‫- סנטיאגו לופז, עובד לשעבר במלון ססיל -‬
‫למכל היה מכסה קטן?‬
‫מעין דלת קטנה.‬
‫כשהגעתי לשם באותו יום, זה היה פתוח.‬
‫ואז ראיתי אותה.‬ ‫-זה היה פתוח?‬
‫בנוגע למציאת גופתה של אליסה,‬
‫דווח לנו‬
‫שעובד במלון טיפס על הסולם.‬
‫המכסה הקטן היה פתוח.‬
‫אבל זה לא מה שדווח בתקשורת.‬
‫למיטב הבנתי, המכסה היה סגור‬ ‫כשהשוטרים עלו לשם.‬
‫היה קצר בתקשורת.‬
‫מישהו אמר שהוא היה סגור‬ ‫והתכוון לומר שהוא היה פתוח.‬
‫זאת טעות בתום לב.‬
‫מעבר לכל זה,‬
‫עורך דינם של בני משפחת לם‬ ‫אמר שזו הייתה אחריותו של המלון‬
‫לנסות לעזור לאליסה.‬
‫- קים קופר, היסטוריונית של לוס אנג'לס -‬
‫לם הייתה אורחת ב-"סטיי און מיין" של ססיל,‬ ‫לכן ברגע שהחלה להפגין התנהגות לא נורמאלית,‬
‫היה על הגורמים האחראיים להבין‬
‫שדעתו של האדם הזה שתחת השגחתם אינה צלולה‬
‫והוא זקוק לעזרה.‬
‫אם מישהו היה שואל אותה: "את בסדר?‬ ‫איפה המשפחה שלך? אפשר ליצור איתם קשר?"‬
‫אולי הכול היה שונה.‬
‫עד כמה מנהל יכול להרחיק לכת‬
‫כשמדובר בנקיטה באמצעי זהירות‬ ‫כדי לבדוק שאנשים בסדר?‬
‫ההתנהגות שלה הייתה מוזרה,‬ ‫אבל לא מספיק כדי לקרוא לגורמים רשמיים.‬
‫ואני שואלת את עצמי:‬
‫"אם הייתי מתקשרת למוקד החירום,‬ ‫האם מישהו היה מגיע?"‬
‫לעיתים קרובות, כשמתקשרים למשטרה,‬ ‫איש לא עונה.‬
‫כל כך הרבה דברים קורים באזור הזה.‬
‫זו בעיה אחת גדולה.‬
‫זה פשוט יותר מדי בשביל המשטרה‬ ‫ובשביל כל המעורבים.‬
‫מה שקרה לאליסה לם היה נורא,‬ ‫אבל זה לא בגלל המלון.‬
‫לא היינו אחראים למותה.‬
‫לא היינו אחראים לכך כלל.‬
‫השופט פסק בסופו של דבר לטובת המלון,‬ ‫והתביעה בגין גרימת המוות ברשלנות נדחתה.‬
‫ההבנה שהמכסה היה למעשה פתוח…‬
‫זה עניין גדול מאוד.‬
‫זה היה הרגע ששינה את נקודת המבט שלי.‬
‫זה למעשה שלל את הסיכוי האחרון‬
‫לכך שעבירה פלילית הייתה מעורבת במקרה הזה.‬
‫והבנתי שבסופו של דבר‬
‫זו טרגדיה על אישה שסבלה.‬
‫ראינו את המעלית עולה ויורדת בסרטון הזה.‬
‫זו הקומה שבה היא שהתה.‬
‫במשך זמן מה, דבקתי באמונה שזה היה רצח,‬
‫והייתי בטוח בכך כמעט במאה אחוז.‬
‫בניסיון לתפוס את זה…‬
‫הרגשתי שאם אראה את אתר הקבורה שלה‬ ‫זה יעזור לי בסגירת המעגל.‬
‫מצאתי מישהו שעשה לי טובה‬ ‫והלך לצלם את המקום.‬
‫- אליסה לם 1991 - 2013 -‬
‫הוא הניח את ידו על המצבה שלה בשבילי.‬
‫עכשיו אני מבין שהדרך לכבד אותה‬ ‫היא לקבל את האמת,‬
‫שזו הייתה טרגדיה של מוות כתוצאה מתאונה.‬
‫אני חושב שדי ברור מה באמת קרה לה.‬
‫כשבוחנים את כל פרטי המקרה,‬ ‫ניתן להסביר את כולם…‬
‫- אליסה לם -‬
‫אבל הוא עדיין מוצג בקרב רבים‬ ‫בתור "תעלומת אינטרנט",‬
‫אגדה אורבנית מודרנית, סיפור בלתי פתור.‬
‫- סיפור המעלית: מה ההסבר שלך? -‬
‫כששומעים על המקרה של אליסה לם…‬
‫- מה באמת קרה? -‬
‫- כוח אפל -‬
‫- ד"ר דאג מונגין, היסטוריון -‬
‫נוצרת תופעה תרבותית חזקה‬
‫שמאפשרת צמיחה מהירה של דעה מסוימת.‬
‫אני לא מפסיק לחשוב על זה.‬ ‫-אני חייב לדעת מה קרה.‬
‫צפיתי בזה אלף פעם.‬
‫אני חושב שאנשים מקווים לכך שיש רוצח…‬
‫- ברור שהיא נרצחה -‬
‫או שהם מקווים‬ ‫שתיאוריות הקונספירציה שלהם יתבררו כנכונות.‬
‫- משמעות פולחנית -‬
‫כי המציאות הרבה יותר עצובה.‬
‫- איזו בחורה מסכנה! -‬
‫אוקיי.‬
‫ראיתי מחדש את כל הסרטונים שלי‬ ‫לפני שהגעתי לריאיון הזה,‬
‫ואני מבין עד כמה קונספירטיבי היה הראש שלי.‬
‫תחושת הבטן שלי כל הזמן אומרת…‬
‫נסחפתי אחר כל ההקבלות הביזאריות‬
‫שאפשר לראות בסיפור הזה.‬
‫- דה לאסט בוקסטור -‬
‫יש כל כך הרבה צירופי מקרים רציניים…‬
‫- ברנבי, בית הקברות -‬
‫- לם אליסה -‬
‫והם השתלבו היטב בכל התיאוריות האלה.‬
‫אבל כשנכנסים עמוק מדי לתוך משהו,‬ ‫מאבדים את הפרספקטיבה.‬
‫אני חושבת שאנשים שחוצים את הגבול הזה‬ ‫בלי עובדות או ראיות‬
‫מאבדים שליטה,‬
‫ועושים דברים שעלולים לפגוע באנשים.‬
‫כשפורסמו החדשות על מותה בתאונה,‬
‫אף אחד לא התנצל בפניי ואף אחד לא פנה אליי.‬
‫שום דבר לא השתנה.‬
‫זה פשוט לא בסדר.‬
‫אסור שאנשים ינהגו כך ללא השלכות,‬
‫ועלינו לנהוג באחריות רבה יותר‬ ‫לגבי מה שאנחנו אומרים ועושים.‬
‫- רצחת את אליסה לם, נכון? -‬
‫מה שקרה לי, יכול לקרות לכל אחד. זה רציני.‬
‫אני שרדתי את זה,‬ ‫אבל רבים שחווים בריונות רשת לא עומדים בזה.‬
‫המקום הזה הוא פשוט שער לגיהינום, בעיניי.‬
‫ברגע שנכנסים לשם, מתרחשים דברים רעים.‬
‫הגעתי למסקנה שאני אולי קורבן נוסף‬ ‫של המקום הזה.‬
‫רק בדרך אחרת.‬
‫סגרנו את המקום באחד בינואר 2017.‬
‫המלון נמכר לקבוצה בניו יורק.‬
‫הוא שווה כ-80 מיליון עכשיו. זה מטורף.‬
‫בשלב הזה הוחלט‬ ‫שחצי מהמקום יהיה דיור בתקציב נמוך,‬
‫וחצי מהבניין יהיה מלון יוקרתי.‬
‫אני מקווה שזה יהיה מקום בטוח יותר‬ ‫לכל המעורבים.‬
‫לפי הדיווחים,‬
‫הבעלים החדשים רוצים להקים אזור בר על הגג…‬
‫ובריכת שכשוך.‬
‫אני מאחלת למלון הצלחה רבה.‬
‫באמת.‬
‫אני חושבת שמגיעה לו הזדמנות שנייה.‬
‫אני יודעת שהוא יכול לככב שוב,‬
‫ולקבל תגובות חיוביות.‬
‫הגיע הזמן שזה יקרה.‬
‫כיום אפשר לראות‬ ‫קונספט חדש במרכז לוס אנג'לס…‬
‫שבו יש חסרי בית ועניים,‬
‫כמו גם אלימות,‬
‫תיירות,‬
‫ואנשים במעמד גבוה‬ ‫שחיים במלונות ובלופטים חדשים ויוקרתיים.‬
‫כל האוכלוסיות האלה מתקיימות יחד.‬
‫אז כעת, אנשים שרוצים להרוויח כסף באזור‬
‫מכריזים שהם ינקו את הרחובות של סקיד רואו‬
‫על ידי ניסיון להיפטר מבני אדם.‬
‫הרבה אנשים מגיעים לכאן…‬
‫- קנת' גיבנס, דייר לשעבר בססיל -‬
‫ומתלוננים על חסרי הבית.‬
‫לאן האנשים האלה ילכו?‬
‫הם תמיד היו שם.‬
‫הם החדשים שהגיעו לפה,‬ ‫אז למה הם מסתכלים בהתנשאות על אחרים?‬
‫אבל זה מה שהם עושים.‬
‫אנחנו מדברים על חסרי הבית כאילו הם הבעיה.‬
‫לאנשים האלה מגיע מרחב טוב יותר‬ ‫ממה שיצרנו עבורם.‬
‫כי במרחב הזה‬
‫נפגעי בריאות הנפש הולכים ומתרבים.‬
‫וכמה סיפורים אחרים כמו זה של אליסה לם‬
‫פספסנו?‬
‫- תיאור: אישה סינית-קנדית, שיער שחור,‬ ‫עיניים חומות, גובה 1.62, משקל 52 ק"ג -‬
‫- שם: אליסה לם -‬
‫- שפות: אנגלית שוטפת, קנטונזית -‬
‫דיכאון זה מבאס. נקודה.‬
‫אם מישהו אומר לכם שהוא סובל מדיכאון,‬ ‫אל תשאלו למה.‬
‫אין "למה".‬
‫תגידו לו מדי יום שאתם אוהבים אותו.‬
‫תזכירו לו מדי יום שהמצב ישתפר.‬
‫אין שום דבר אחר שתוכלו לעשות.‬
‫אליסה הייתה צעירה מבריקה עם עתיד מזהיר,‬
‫ועשתה את מיטבה‬ ‫כדי להתמודד עם מחלתה הכרונית.‬
‫אני לא מוגדרת על ידי הדיכאון שלי.‬
‫אני הרבה יותר מזה.‬
‫יש לי מזל גדול.‬
‫יש לי דברים מדהימים ויפים בחיים שלי.‬
‫אני מלאה כל כך ב…‬
‫אהבה.‬
‫לאליסה היו רבדים רבים, זוויות רבות,‬ ‫בתור בן אדם.‬
‫היא חיפשה אושר‬
‫וכמהה לשמחה.‬
‫היא ידעה איזו גרסה של עצמה היא תרצה להיות.‬
‫זו הבעיה בפוטנציאל:‬
‫זה היה כל כך קרוב.‬
‫מה שיכול היה לקרות,‬ ‫אבל לא קרה, שובר לך את הלב.‬
‫- פרסם -‬
‫- האירועים לא הסתדרו בצורה מושלמת‬ ‫וזה שובר לך את הלב -‬
‫אני חושב שנשללה מאיתנו‬ ‫סופרת מבריקה בהתהוות.‬
‫- טאמבלר, אני אסירת תודה על שמצאתי אותך -‬
‫- במובן מסוים,‬ ‫אני יודעת בדיוק מה אני רוצה בחיים -‬
‫כשמסתכלים על הכתיבה והכנות שלה,‬ ‫מבינים שזה אובדן גדול לכולנו.‬
‫- נובל-נובו -‬
‫אנשים עדיין קוראים את הבלוגים שלה‬ ‫ומגיבים על הפוסטים שלה.‬
‫היא משפיעה על אנשים עד היום.‬
‫אין ספק שהשארת את חותמך כאן.‬
‫נגעת בחיים רבים, אליסה.‬ ‫סביר להניח שגם הצלת הרבה מהם.‬
‫את נותנת לי תקווה.‬
‫כעת, אחרי שהכרתי אותך,‬ ‫הבנתי שמישהו מבין אותי.‬
‫החרטה היחידה שלי‬ ‫היא שלא מצאתי אותך מוקדם יותר.‬
‫לא אשכח את הסיפור שלך. אני מבטיחה.‬
‫אליסה לם חיברה בינינו,‬
‫ותודות לה הבנתי שאנחנו לא לבד.‬
‫יש סיפורים שנחרטים בזיכרונך,‬ ‫שאי אפשר להפסיק לחשוב עליהם.‬
‫זה בהחלט אחד מהם.‬
‫אי אפשר לשכוח את אליסה לם.‬
‫היא הייתה חשובה לפני מותה‬ ‫והיא עדיין חשובה.‬
‫אפשר לראות שלחייה הייתה משמעות.‬
‫המורשת שלה חיה.‬
‫והיא נמצאת פה עם כולם. היא לא באמת הלכה.‬
‫אני מניחה שזה המצב שלנו כבני אדם:‬
‫להרגיש כל כך גדולים, כל כך חשובים, אבל…‬
‫להיות רק הבזק ביקום…‬
‫ולהיאבק להשלים עם שתי האמיתות האלה.‬
‫- אם אתם מתמודדים עם קשיים‬ ‫הקשורים לבריאות הנפש או מכירים אדם כזה -‬
‫- אנא בקרו באתר: wannatalkaboutit.com‬ ‫למידע נוסף וכלי התמודדות -‬
‫תרגום כתוביות: ורה זליבנסקי‬